钦定古今图书集成/明伦汇编/家范典/第064卷 > 《赠别舍人弟台卿之江南》前人
## 钦定古今图书集成/明伦汇编/家范典/第064卷 > 《赠别舍人弟台卿之江南》前人

“去国客行远，还山秋梦长。梧桐落金井，一叶飞银床。
觉罢览明镜，鬓毛飒已霜。良图委蔓草，古貌成枯桑。
欲道心下事，时人疑夜光。”因为洞庭叶，飘落之潇湘。
令弟经济士，谪居我何伤。潜虬隐尺水，著论谈兴亡。
客遇王子乔，口传不死方。入洞过天地，登真朝玉皇。
吾将抚尔背，挥手遂翱翔。